Komission direktiivi 98/51/EY, annettu 9 päivänä heinäkuuta 1998, toimenpiteiden vahvistamisesta tiettyjen rehualan tuotantolaitosten ja välittäjien hyväksymis- ja rekisteröintimenettelyssä sovellettavista vaatimuksista ja yksityiskohtaisista säännöistä annetun neuvoston direktiivin 95/69/EY panemiseksi täytäntöön (ETA:n kannalta merkityksellinen teksti)



Virallinen lehti nro L 208 , 24/07/1998 s. 0043 - 0048



KOMISSION DIREKTIIVI 98/51/EY, annettu 9 päivänä heinäkuuta 1998, toimenpiteiden vahvistamisesta tiettyjen rehualan tuotantolaitosten ja välittäjien hyväksymis- ja rekisteröintimenettelyssä sovellettavista vaatimuksista ja yksityiskohtaisista säännöistä annetun neuvoston direktiivin 95/69/EY panemiseksi täytäntöön (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen rehualan tuotantolaitosten ja välittäjien hyväksymis- ja rekisteröintimenettelyssä sovellettavista vaatimuksista ja yksityiskohtaisista säännöistä sekä direktiivien 70/524/ETY, 74/63/ETY, 79/373/ETY ja 82/471/ETY muuttamisesta 22 päivänä joulukuuta 1995 annetun neuvoston direktiivin 95/69/EY (1), jäljempänä `direktiivi 95/69/EY`, ja erityisesti sen 15 artiklan, sekä katsoo, että kyseisessä direktiivissä on annettu sääntöjä näiden yhteisössä sijaitsevien tuotantolaitosten hyväksymis- ja rekisteröintimenettelyssä sovellettavista vaatimuksista; vastaavia säännöksiä olisi vahvistettava kolmansissa maissa sijaitsevien tuotantolaitosten hyväksymis- ja rekisteröintimenettelyn osalta, kyseiset maat on valittava yleisen kriteerien perusteella, joita ovat esimerkiksi rehuntuotannon alalla voimassa olevat säännöt ja tämän alan tarkastuksista vastaavan toimivaltaisen viranomaisen organisaatiorakenne ja valtuudet, on varmistettava, että nämä kolmansissa maissa sijaitsevat tuotantolaitokset täyttävät vähintään jäsenvaltioissa sijaitseville tuotantolaitoksille asetettuja edellytyksiä vastaavat edellytykset, jotta voitaisiin varmistua, että niistä tulevista tuotteista ei ole vaaraa ihmisten tai eläinten terveydelle tai ympäristölle, on ennakoitava mahdollisuus, että komission ja jäsenvaltioiden asiantuntijat varmistavat tässä direktiivissä esitettyjen sääntöjen noudattamisen kolmansissa maissa, kolmansia maita ja niissä sijaitsevia tuotantolaitoksia koskevista luetteloista tehdään myöhemmin täytäntöönpanopäätöksiä, ennen uuden järjestelmän täysimääräistä käyttöönottoa on tarpeen toteuttaa siirtymäjärjestelyjä kolmansien maiden kanssa käytävän kaupan jatkamiseksi siirryttäessä vanhasta tuontilupajärjestelmästä uuteen, ennen kolmansissa maissa sijaitsevia tuotantolaitoksia koskevien luetteloiden laatimista jäsenvaltioiden olisi lähetettävä komissiolle ja muille jäsenvaltioille tietoja niistä kolmansissa maissa sijaitsevista tuotantolaitoksista, joilla on lupa laskea tuotteita liikkeeseen yhteisössä ja joilla on yhteisön alueelle sijoittautunut edustaja, olisi vahvistettava yhdenmukaiset menettelyt sekä hyväksyttyjen tuotantolaitosten ja välittäjien rekisterin että rekisteröityjen tuotantolaitosten ja välittäjien luettelon mallin määrittelemiseksi, olisi vahvistettava yhdenmukaiset menettelyt tuotantolaitosten ja välittäjien hyväksyntä- ja rekisteröintinumeroiden rakenteen määrittelemiseksi, tässä direktiivissä säädetyt toimenpiteet ovat pysyvän rehukomitean lausunnon mukaiset, ON ANTANUT TÄMÄN DIREKTIIVIN: I LUKU Määritelmät 1 artikla Tässä direktiivissä tarkoitetaan `toimivaltaisella viranomaisella` jäsenvaltion tai kolmannen maan eläinten ruokinta-alan virallisista tarkastuksista vastaavaa viranomaista. II LUKU Luettelo kolmansista maista 2 artikla 1. Komissio, joka tekee päätökset direktiivin 95/69/EY 16 artiklassa säädettyä menettelyä noudattaen, laatii mainitun direktiivin 15 artiklan a kohdan ensimmäisessä luetelmakohdassa tarkoitetun luettelon. Tätä luetteloa voidaan muuttaa tai täydentää samaa menettelyä noudattaen. 2. Päätettäessä jonkin maan sisällyttämisestä 1 kohdassa tarkoitettuun luetteloon erityistä huomiota on kiinnitettävä seuraaviin seikkoihin: a) kyseisen maan rehualan lainsäädäntö ja erityisesti valvontasäännöt sekä eläinten ruokintaan tarkoitettujen tuotteiden valmistusta ja liikkeelle laskemista koskevat säännöt, b) toimivaltaisen viranomaisen rakenne ja organisaatio sekä kyseisen viranomaisen käytössä olevat valtuudet ja takuut, jotka se voi antaa yhteisön sääntöjen täytäntöönpanon osalta, c) riittävien tarkastusten järjestäminen ja toteuttaminen rehualalla, d) takuut, jotka kyseinen kolmas maa voi antaa sellaisten vaatimusten noudattamisesta, jotka vastaavat vähintään direktiivin 95/69/EY liitteessä vahvistettuja vaatimuksia. 3. Edellä 1 kohdassa tarkoitetut päätökset julkaistaan; konsolidoitu luettelo julkaistaan joka viides vuosi. III LUKU Kolmansissa maissa sijaitsevien tuotantolaitosten hyväksyminen 3 artikla Luettelo hyväksytyistä tuotantolaitoksista 1. Komissio, joka tekee päätökset direktiivin 95/69/EY 16 artiklassa säädettyä menettelyä noudattaen ja 2 artiklan 1 kohdassa tarkoitettujen kolmansien maiden toimivaltaisten viranomaisten antaman tiedonannon perusteella, laatii luettelon kolmansissa maissa sijaitsevista tuotantolaitoksista, joille jäsenvaltiot antavat luvan tuoda mainitun direktiivin 2 artiklan 2 kohdan a, b, c ja d alakohdassa tarkoitettuja tuotteita. Tätä luetteloa voidaan muuttaa samaa menettelyä noudattaen: - 5 artiklassa tarkoitetuista tarkastuksista saatujen tulosten mukaisesti tai - tuotuihin tuotteisiin kohdistetuista tarkastuksista saatujen epäedullisten tulosten perusteella tai - kolmannen maan toimivaltaiselta viranomaiselta saatujen uusien tietojen huomioon ottamiseksi. 2. Tuotantolaitos voi olla luettelossa ainoastaan, jos - se sijaitsee jossakin 2 artiklan 1 kohdassa tarkoitetuissa luettelossa olevista maista, - se vastaa vähintään direktiivissä 95/69/EY vahvistettuja vaatimuksia. 3. Edellä 1 kohdassa tarkoitetut päätökset julkaistaan; konsolidoitu luettelo julkaistaan joka viides vuosi. IV LUKU Kolmansissa maissa sijaitsevien tuotantolaitosten rekisteröinti 4 artikla Luettelo rekisteröidyistä tuotantolaitoksista 1. Komissio, joka tekee päätökset direktiivin 95/69/EY 16 artiklassa säädettyä menettelyä noudattaen ja 2 artiklan 1 kohdassa tarkoitettujen kolmansien maiden toimivaltaisten viranomaisten antaman tiedonannon perusteella, laatii luettelon kolmansissa maissa sijaitsevista tuotantolaitoksista, joille jäsenvaltiot antavat luvan tuoda mainitun direktiivin 7 artiklan 2 kohdan a, b ja c alakohdassa tarkoitettuja tuotteita. Tätä luetteloa voidaan muuttaa samaa menettelyä noudattaen: - 5 artiklassa tarkoitetuista tarkastuksista saatujen tulosten mukaisesti tai - tuotuihin tuotteisiin kohdistetuista tarkastuksista saatujen epäedullisten tulosten perusteella tai - kolmannen maan toimivaltaiselta viranomaiselta saatujen uusien tietojen huomioon ottamiseksi. 2. Tuotantolaitos voi olla luettelossa ainoastaan, jos - se sijaitsee jossakin 2 artiklan 1 kohdassa tarkoitetuissa luettelossa olevista maista, - se vastaa vähintään direktiivissä 95/69/EY vahvistettuja vaatimuksia. 3. Edellä 1 kohdassa tarkoitetut päätökset julkaistaan; konsolidoitu luettelo julkaistaan joka viiden vuosi. V LUKU Yleiset säännökset 5 artikla Paikalla tehtävät tarkastukset 1. Komission ja jäsenvaltioiden asiantuntijat voivat tehdä tarvittaessa tarkastuksia paikalla varmistaakseen, että tämän direktiivin ja erityisesti sen 2 artiklan 2 kohdan, 3 artiklan 2 kohdan toisen luetelmakohdan ja 4 artiklan 2 kohdan toisen luetelmakohdan säännöksiä sovelletaan. Komissio nimittää jäsenvaltioiden ehdotuksen perusteella jäsenvaltioiden asiantuntijat. 2. Komissio toimittaa jäsenvaltioille 1 kohdassa tarkoitettujen tarkastusten tulokset. VI LUKU Siirtymäjärjestelyt 6 artikla 1. Ennen 2 artiklan 1 kohdassa, 3 artiklan 1 kohdassa ja 4 artiklan 1 kohdassa tarkoitettujen päätösten tekemistä jäsenvaltiot voivat sallia 3 ja 4 artiklassa tarkoitettujen, kolmansista maista tulevien tuotteiden tuonnin ainoastaan, jos ne tulevat tuotantolaitoksista, joilla on yhteisöön sijoittautunut edustaja. Jäsenvaltioiden on vaadittava, että yhteisöön sijoittautuneen edustajan nimi ja osoite ilmoitetaan 8 artiklassa tarkoitetussa rekisterissä ja luettelossa valmistajan nimen ja osoitteen vieressä. 2. Edellä 1 kohdassa tarkoitettujen edustajien, jotka aikovat harjoittaa toimintaansa ensimmäistä kertaa, on 1 päivästä tammikuuta 1999 toimitettava sen jäsenvaltion toimivaltaiselle viranomaiselle, johon he ovat sijoittautuneet, ilmoitus, jossa he sitoutuvat - takaamaan, että tuotantolaitos täyttää 3 artiklan 2 kohdan toisessa luetelmakohdassa tai 4 artiklan 2 kohdan toisessa luetelmakohdassa vahvistetut edellytykset, - pitämään rekisteriä niistä 3 ja 4 artiklassa tarkoitetuista tuotteista, jotka on laskettu yhteisössä liikkeeseen heidän edustamastaan tuotantolaitoksesta direktiivin 95/69/EY liitteessä vahvistettujen asiaan kuuluvien määräysten mukaisesti. 3. Edellä 1 kohdassa tarkoitetut edustajat, jotka harjoittivat toimintaansa 31 päivänä joulukuuta 1998, voivat jatkaa toimintaansa edellyttäen, että he toimittavat 2 kohdassa tarkoitetun ilmoituksen ennen 1 päivää toukokuuta 1999. 4. Jäsenvaltioiden on estettävä tuotantolaitoksesta tulevien tuotteiden laskeminen vapaaseen liikkeeseen yhteisössä, a) jos sen yhteisöön sijoittautunut edustaja ei täytä 2 tai 3 kohdan edellytyksiä, tai b) jos tuotantolaitos tai sen edustaja ei ensinnäkään täytä jotakin olennaista edellytystä, jota on sovellettava sen toimintaan - tuontituotteisiin kohdistettujen tarkastusten tulosten perusteella, tai - edellä 5 artiklassa tarkoitetun paikalla tehdyn tarkastuksen tulosten perusteella, ja jos tuotantolaitos tai sen edustaja ei lisäksi noudata kyseistä edellytystä kohtuullisen ajan kuluessa. 7 artikla 1. Ennen 2 artiklan 1 kohdassa, 3 artiklan 1 kohdassa ja 4 artiklan 1 kohdassa tarkoitettujen päätösten tekemistä jäsenvaltioiden on lähetettävä komissiolle ja muille jäsenvaltioille ensimmäisen kerran ennen 30 päivää kesäkuuta 1999 jäljennös 8 artiklassa tarkoitetusta rekisteristä ja 6 artiklan 1 kohdassa tarkoitettuja tuotantolaitoksia koskevasta luettelosta. 2. Kaikista 1 kohdassa tarkoitettuun rekisteriin ja luetteloon 30 päivän kesäkuuta 1999 jälkeen tehdyistä muutoksista on ilmoitettava erikseen muille jäsenvaltioille ja komissiolle. VII LUKU Tuotantolaitosten ja välittäjien rekisteri ja luettelo; hyväksyntä- ja rekisteröintinumero 8 artikla Direktiivin 95/69/EY 5 artiklan 1 kohdassa tarkoitettu rekisteri ja 10 artiklan 1 kohdassa tarkoitettu luettelo on laadittava kyseisen direktiivin liitteen I luvun 1 kohdassa ja vastaavasti I luvun 2 kohdassa esitetyn mallin mukaisesti. 9 artikla Direktiivin 95/69/EY 5 artiklan 1 kohdassa tarkoitetun hyväksyntänumeron ja 10 artiklan 1 kohdassa tarkoitetun rekisteröintinumeron on oltava kyseisen direktiivin liitteen II luvussa esitetyssä muodossa. VIII LUKU Loppusäännökset 10 artikla 1. Jäsenvaltioiden on hyväksyttävä ja saatettava voimaan tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 1998. Niiden on ilmoitettava tästä komissiolle viipymättä. Niiden on sovellettava näitä säännöksiä 1 päivästä tammikuuta 1999. Näissä jäsenvaltioiden antamissa säädöksissä on viitattava tähän direktiiviin tai niihin on tehtävä tällainen viittaus niitä virallisesti julkaistaessa. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 11 artikla Tämä direktiivi tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. 12 artikla Tämä direktiivi on osoitettu kaikille jäsenvaltioille. Tehty Brysselissä 9 päivänä heinäkuuta 1998. Komission puolesta Franz FISCHLER Komission jäsen (1) EYVL L 332, 30.12.1995, s. 15 LIITE I LUKU I.1 HYVÄKSYTTYJEN TUOTANTOLAITOSTEN/VÄLITTÄJIEN REKISTERI >KAAVION ALKU> >KAAVION LOOPU> I.2 REKISTERÖITYJEN TUOTANTOLAITOSTEN/VÄLITTÄJIEN LUETTELO >KAAVION ALKU> >KAAVION LOOPU> II LUKU Direktiivin 95/69/EY 5 artiklan 1 kohdassa tarkoitetulla hyväksyntänumerolla ja sen 10 artiklan 1 kohdassa tarkoitetulla rekisteröintinumerolla on oltava seuraavanlainen rakenne: 1. Merkki "á", jos tuotantolaitos tai välittäjä on hyväksytty. 2. Sen jäsenvaltion tai kolmannen maan ISO-koodi, jossa tuotantolaitos tai välittäjä sijaitsee. 3. Kansallinen viitenumero, jossa on enintään kahdeksan aakkosnumeerista merkkiä.